बिजनी, 7 जुन 2020 : चिरां जिल्लानि पानबारी थानानि सिङाव थानाय आलुकुन्दा कलबारि गामियाव 33 बोसोरनि सासे सुबुंनि देहायाव कभिड -19 पजिटिभ मोन्नाया ओनसोलनाङै गिखांनाय थासारि लाबोदों। बिजनी महकुमानि बेन्दोंआव बिजों लोगोसे सानै सुबुंनि देहायाव कभिड -19 पजिटिभ मोनबाय। मिथिनो मोन्नाय बायदिब्ला कलबारि गामिनि जयन्त राय(33) आ चेन्नाइनिफ्राय फैनानै चापागुरि ME स्कुलनि क्वारेन्टाइन बादायाव 7 सान थानांदोंमोन। मख’नो गोनांदि क्वारेन्टाइन बादानिफ्राय न’आव फैदोंमोनब्लाबो न’आवनो क्वारेन्टाइनाव थानांदोंमोन। नाथाय थांनाय रबिबारखालि जयन्त रायनि देहायाव कभिड -19 पजिटिभ मोननाय जायो। लोगो लोगो 108 नि गेजेरजों काजलगावआव थानाय जोहोलाव सोमब्ला बसुमतारी सरकारि देहा फाहामसालियाव थिसन्नाय जायो। मुख’नो  गोनांदि कभिड -19 पजिटिभ मोननायनि उनावनो बिजनी महकुमा खुंथाया कलबारि गामिखौ कन्टेमेन्ट जन फोसावनायजों लोगोसे चिल खालामो।